Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az országgyûlési biztos az eljárás során az állampolgári jogok országgyûlési biztosáról szóló 1993. évi LIX. törvény (Obtv.) 18. §-a alapján megkeresést intézett a Személy-, Vagyonvédelmi és Magánnyomozói Szakmai Kamara
Paragraph Index: 230

Az országgyûlési biztos az eljárás során az állampolgári jogok országgyûlési biztosáról szóló 1993. évi LIX. törvény (Obtv.) 18. §-a alapján megkeresést intézett a Személy-, Vagyonvédelmi és Magánnyomozói Szakmai Kamara elnökéhez, amelyre választ nem kapott. Megállapította ezért, hogy ez a mulasztás sérti az országgyûlési biztosnak az Obtv.-ben meghatározott vizsgálati jogosultságát, korlátozza az országgyûlési biztost alkotmányos feladatának ellátásában, ezáltal az Alkotmányban deklarált jogállamiságból fakadó jogbiztonsággal összefüggésben alkotmányos visszásságot okoz. Az országgyûlési biztos felkérte a belügyminisztert, hogy törvényességi felügyeleti jogkörében eljárva intézkedjen annak érdekében, hogy a Személy-, Vagyonvédelmi és Magánnyomozói Szakmai Kamara az állampolgári jogok országgyûlési biztosa megkeresésére soron kívül válaszoljon. A miniszter az ajánlás alapján intézkedett, de a válaszadás elmaradásának megállapítása helyett azt a választ adta, hogy az ügyben a panaszos bírósághoz fordulhat. Erre vonatkozóan az országgyûlési biztos azt közölte, hogy tisztában van a jogszabályokban foglalt lehetõségekkel, de a vizsgálat tárgya nem az volt, hogy milyen jogorvoslati fórum vehetõ igénybe a vizsgált esetben. A kamara többszöri sürgetésre sem fejezte be a panaszos ügyében folytatott eljárást, ez ideig érdemi vagy az eljárást megszüntetõ határozat meghozataláról nem tájékoztatta a biztost. OBH 6670/2001. A tényállás teljes körû felderíthetõsége hiányában az országgyûlési biztos nem folytat le vizsgálatot. Egy cserhátsurányi panaszos azt sérelmezte, hogy a gázbevezetés háromszor annyiba került neki, mint azoknak a lakosoknak, akik közvetlenül a gázvezeték kiépítésekor csatlakoztak a beruházáshoz. Az országgyûlési biztos a tulajdonhoz fûzõdõ jog sérelmének gyanúja miatt indított vizsgálatot. Cserhátsurányban és a környezõ településeken a földgázhálózat 1995-ben épült meg. A lakosságnak akkor 70 ezer Ft-ot kellett fizetni az elosztó vezeték kiépítéséért, amelybõl 8 500 Ft volt a gázcsonk kiépítése. A panaszos 1998-ban kötött megállapodást az önkormányzattal földgázzal való ellátásra. A megállapodás szerint a gázvételezési jogért 100 ezer Ft közmûfejlesztési hozzájárulást kellett fizetni. 2001-ben a panaszos „gázigény bejelentést” tett a MOL Gáz Kft.-nél, és 125 ezer Ft-ot fizetett. A vizsgálat annak megállapítására irányult, hogy okozott-e az önkormányzat, vagy a MOL GÁZ Kft. a tulajdonhoz fûzõdõ alkotmányos joggal kapcsolatos visszásságot azzal, hogy a gázhálózat kiépítéséért párhuzamosan kértek pénzbeli hozzájárulást.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes